वार्षिक उत्सव के दौरान बच्चों ने दी आकर्षक प्रस्तुति
नसरुल्लागंज | भारतीय विद्या मंदिर इंटरनेशनल स्कूल के नन्हे-मुन्हे ने वार्षिक उत्सव के दौरान अभिव्यक्ति आजादी की प्रस्तुति दी। कार्यक्रम का शुभारंभ केएम जैन पूर्व संयुक्त शिक्षा सचिव भोपाल ने किया। वहीं बच्चों ने मां सरस्वती व भगवान गणेश की वंदना के साथ आजादी के विशेष पहलू पर रोशनी डाली। आजादी क्या है, युवा पीढ़ी के लिए आजादी क्या मायने रखती है, युवा पीढ़ी को आजादी संभालने के लिए क्या करना चाहिए यह दिखाने के लिए बच्चों ने गान, नाटिका और नृत्य की प्रस्तुति दी। इस मौके पर संस्था के चेयरमैन गिरिश यादव ने अतिथियों का सम्मान व संस्था प्राचार्य संदेश काबली ने वर्षभर की उपलब्धियों का वर्णन किया। वहीं बच्चों ने सामाजिक न्याय, अंधविश्वास, गरीबी, भ्रष्टाचार व समाज में फैली कुरीतियों को दूर करने सकारात्मक पहलुओं का प्रदर्शन किया। अतिथियों ने बच्चों को पदक व प्रमाण पत्र वितरित किए। कार्यक्रम के अंत में संस्था के निदेशक विनय यादव व प्राचार्य काबली ने कार्यक्रम का आभार व्यक्त किया।
hin_Deva hin_Deva